|  |  |
| --- | --- |
| **UKMERGĖS RAJONO SAVIVALDYBĖS**  **TARYBA** |  |
|  |  |
| **SPRENDIMAS** |  |
| **DĖL UKMERGĖS** **RAJONO SAVIVALDYBĖS TARYBOS 2021 M. LAPKRIČIO 25 D. SPRENDIMO NR. 7-264 „DĖL UKMERGĖS SOCIALINIŲ PASLAUGŲ CENTRO TEIKIAMŲ MOKAMŲ SOCIALINIŲ PASLAUGŲ SĄRAŠO IR JŲ KAINŲ PATVIRTINIMO“ PAKEITIMO** |  |
|  |  |
| 2022 m. sausio d. Nr. |  |
| Ukmergė |  |
|  |  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ 20 ir 21 punktais ir atsižvelgdama į Ukmergės socialinių paslaugų centro 2022 m. sausio 6 d. raštą Nr. SD-27 „Dėl socialinių paslaugų kainų“, Ukmergės rajono savivaldybės taryba n u s p r e n d ž i a:

1. Pakeisti Ukmergėssocialinių paslaugų centro teikiamų mokamų socialinių paslaugų sąrašą ir jų kainas, patvirtintas Ukmergės rajono savivaldybės tarybos 2021 m. lapkričio 25 d. sprendimu Nr. 7-264 „Dėl Ukmergės socialinių paslaugų centro teikiamų mokamų socialinių paslaugų sąrašo ir jų kainų patvirtinimo“:

1.1. Pakeisti 2.1.1., 2.2.1.1., 2.2.1.2. ir 2.2.1.2.1. eilutes ir jas išdėstyti taip:

|  |  |  |  |
| --- | --- | --- | --- |
| Eil. Nr. | Teikiamų socialinių paslaugų  pavadinimas | Paslaugos teikimo trukmė, dažnumas | Paslaugos kaina,  Eur |
| 2.1.1. | Pagalba į namus | 1 valanda | 10,00 |
| 2.2.1.1. | Dienos socialinė globa asmens namuose | 1 valanda | 11,00 |
| 2.2.1.2. | Dienos socialinė globa institucijoje | 1 diena | 73,00 |
| 2.2.1.2.1. | Dienos socialinė globa institucijoje be maitinimo | 1 diena | 65,00 |

1.2. Papildyti 2.1.3. ir 2.1.4. eilutėmis ir jas išdėstyti taip:

|  |  |  |  |
| --- | --- | --- | --- |
| Eil. Nr. | Teikiamų socialinių paslaugų pavadinimas | Paslaugos teikimo trukmė, dažnumas | Paslaugos kaina, Eur |
| 2.1.3. | Laikinas apnakvindinimas | 1 para | 16,00 |
| 2.1.4. | Apgyvendinimas nakvynės namuose | 1 para | 16,00 |

2. Nustatyti, kad šis sprendimas įsigalioja 2022 m. vasario 1 d.

Savivaldybės meras

Projektą parengė

Socialinės paramos skyriaus vyriausioji specialistė Lina Sabaliauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖ RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS TARYBOS 2021 M. LAPKRIČIO 25 D. SPRENDIMO NR. 7-264 „DĖL UKMERGĖS SOCIALINIŲ PASLAUGŲ CENTRO TEIKIAMŲ MOKAMŲ SOCIALINIŲ PASLAUGŲ SĄRAŠO IR JŲ KAINŲ PATVIRTINIMO“ PAKEITIMO**

**AIŠKINAMASIS RAŠTAS**

2022 m. sausio 10 d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo (toliau – Įstatymas) 16 straipsnio 2 dalies 37 punktas numato, kad savivaldybės taryba nustato jos pavaldume esančių įstaigų ir įmonių teikiamų paslaugų kainų ir tarifų dydžius. Įstatymo 18 straipsnio 1 dalis numato, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Sprendimo projektas parengtasvadovaujantis Lietuvos Respublikos Vyriausybės 2006 m. spalio 10 d. nutarimu Nr. 978 patvirtintos Socialinių paslaugų finansavimo ir lėšų apskaičiavimo metodikos 20, 21 punktais, taip pat atsižvelgiant į Ukmergės socialinių paslaugų centro (toliau – USPC) 2022 m. sausio 6 d. raštą Nr. SD-27 „Dėl socialinių paslaugų kainų“.

**2. Sprendimo projekto tikslas ir esmė:** Šiuo sprendimo projektu siūloma padidinti USPC teikiamų pagalbos į namus, dienos socialinės globos asmens namuose, dienos socialinės globos institucijoje ir dienos socialinės globos institucijoje be maitinimo kainas, kuriomis vadovaujantis apskaičiuojami mokėjimo už teikiamas socialines paslaugas dydžiai.

Taip pat siūloma papildyti USPC teikiamų mokamų socialinių paslaugų sąrašą ir patvirtinti laikino apnakvindinimo ir apgyvendinimo nakvynės namuose paslaugų vienos paros kainas – 16,00 Eur.

Kitų USPC teikiamų mokamų socialinių paslaugų kainos, kurios patvirtintos Ukmergės rajono savivaldybės tarybos (toliau - Taryba) 2021 m. lapkričio 25 d. sprendimu Nr. 7-264 „Dėl Ukmergės socialinių paslaugų centro teikiamų mokamų socialinių paslaugų sąrašo ir jų kainų patvirtinimo“ nesikeičia.

Keičiamos dienos socialinės globos kainos apskaičiuotos vadovaujantis Socialinių paslaugų finansavimo ir lėšų apskaičiavimo metodika. Socialinės globos kainą sudaro bendroji ir kintamoji socialinės globos lėšų dalis. 2021 m. lapkričio mėn. Tarybos sprendimu tvirtinant dienos socialinės globos institucijoje kainą, į ją buvo įskaičiuotas 5 Eur maitinimas vienam asmeniui vienai dienai. Pasibaigus dienos socialinės globos institucijoje maitinimo sutarčiai, vadovaujantis Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090 „Dėl Rekomenduojamų maisto produktų paros normų socialinę globą gaunantiems asmenims patvirtinimo”, 1999 m. lapkričio 25 d. įsakymu Nr. 510 „Dėl rekomenduojamų paros maistinių medžiagų ir energijos normas patvirtinimo“ buvo atliktas rinkos tyrimas. Apklausus 8 maitinimo įstaigas paaiškėjo, kad maitinimo paslaugų kaina suaugusiam asmeniui (pusryčiai, pietūs, vakarienė) rinkoje svyruoja nuo 9,90 eurų iki 12,50 eurų. Atsižvelgiant į rinkoje vyraujančias kainas, nuspręsta atsisakyti gėrimų ir konditerijos gaminių, todėl maitinimui tenka 8 Eur per dieną vienam asmeniui.

USPC teikiamų mokamų socialinių paslaugų kainų padidėjimas susijęs ir su šias paslaugas teikiančių darbuotojų darbo užmokesčio didėjimu. Vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (2017-01-17 Nr. XIII-198, suvestinė redakcija 2022-01-01-2022-08-31), ženkliai didėja socialinį darbą dirbančiųjų darbo užmokestis. Pabrango komunalinės paslaugos, kuras, prekės, todėl ankščiau patvirtintos paslaugų kainos yra per mažos.

Be to, darbuotojams, teikiantiems socialines paslaugas, būtina laikytis karantino reikalavimų, naudoti asmens apsaugos priemones, kurioms įsigyti taip pat reikalingas papildomas finansavimas.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Pateikiame Ukmergės rajono savivaldybės tarybos 2021 metų lapkričio 25 d. sprendimu Nr. 7-264 patvirtintų ir šiuo sprendimo projektu teikiamų tvirtinti USPC kainų palyginimą:

|  |  |  |  |  |
| --- | --- | --- | --- | --- |
| Eil. Nr. | Teikiamų socialinių paslaugų  pavadinimas | Paslaugos teikimo trukmė, dažnumas | 2021 metais patvirtinta  (paslaugos kaina, Eur) | Teikiama tvirtinti (paslaugos kaina, Eur) |
| 2.1.1. | Pagalba į namus | 1 valanda | 6,00 | 10,00 |
| 2.2.1.1. | Dienos socialinė globa asmens namuose | 1 valanda | 9,50 | 11,00 |
| 2.2.1.2. | Dienos socialinė globa institucijoje | 1 diena | 57,00 | 73,00 |
| 2.2.1.2.1. | Dienos socialinė globa institucijoje be maitinimo | 1 diena | 52,00 | 65,00 |

Šiuo metu laikino apnakvindinimo paslauga teikiama nemokamai. Asmuo už pirmą mėnesį teikiamą apgyvendinimo nakvynės namuose paslaugą nemoka, už paskesnius mėnesius (antrą, trečią, ketvirtą, penktą ir šeštą) moka po 20 Eur per mėnesį.

**4. Sprendimui įgyvendinti reikalingos lėšos ir galimi finansavimo šaltiniai:** Socialinių paslaugų gavėjų mokėjimai už teikiamas socialines paslaugas, finansavimas iš valstybės biudžeto specialių tikslinių dotacijų savivaldybių biudžetams, savivaldybės biudžeto lėšos.

**5. Priėmus sprendimą laukiami rezultatai, galimos pasekmės:** Bus įgyvendinti teisės aktų reikalavimai, patvirtintos USPC teikiamų mokamų socialinių paslaugų kainos, kuriomis vadovaujantis, apskaičiuojami mokėjimo už teikiamas socialines paslaugas dydžiai.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** neatliekamas.

**9. Sekretoriatas priimtą sprendimą pateikia\*:** Ukmergės rajono savivaldybės administracijos Socialinės paramos skyriui, Ukmergės socialinių paslaugų centrui.

**10. Aiškinamojo rašto priedai:**

- Pagalbos į namus paslaugų 1 val. kainos paskaičiavimas, kai darbuotojas tiesiogiai su klientu dirba 7 val./d. (Priedas Nr. 1);

- Dienos socialinės globos asmens namuose 1 val. kainos paskaičiavimas, kai darbuotojas tiesiogiai su klientu dirba 7 val./d. (Priedas Nr. 2);

- Dienos socialinės globos institucijoje vienos dienos kainos paskaičiavimas, kai centrą kasdien lanko 19 asmenų (Priedas Nr. 3);

- Laikino apnakvindinimo, apgyvendinimo nakvynės namuose vienos paros kainos paskaičiavimas (Priedas Nr. 4).

Socialinės paramos skyriaus

vyriausioji specialistė Lina Sabaliauskienė

**AIŠKINAMOJO RAŠTO PRIEDAS Nr. 1**

**PAGALBOS Į NAMUS PASLAUGŲ**

**1 VAL. KAINOS PASKAIČIAVIMAS, KAI DARBUOTOJAS TIESIOGIAI SU KLIENTU DIRBA 7 VAL./D.**

|  |
| --- |
| Darbuotojų DU su Sodra 12854 Eur/mėn.  Socialinis darbuotojas 8,58 BD+5 (kintamoji dalis)+1,45 (SODRA) 1654 Eur.  Socialinio darbuotojo padėjėjas (9 etatai) 58,09 BD+5 (kintamoji dalis)+1,45  (SODRA) 11200 Eur. |
| Darbuotojų kvalifikacijos kėlimo išlaidos 64 Eur/mėn. (11 darbuotojų x 70 Eur (16 val.) =  770 Eur : 12 mėn.) |
| Transporto išlaidos 150 Eur/mėn. |
| Kanceliarinės prekės 42 Eur/mėn. |
| Apsaugos priemonės (medicininės kaukės, pirštinės, dezinfekcinis skystis, antbačiai ir kt.)  120 Eur/mėn. |
| Iš viso –13230 Eur/mėn. |
| **1 valandos kaina: 13230 Eur 9 et. 147 val. 10 Eur/val.** |

**AIŠKINAMOJO RAŠTO PRIEDAS Nr. 2**

**DIENOS SOCIALINĖS GLOBOS ASMENS NAMUOSE**

**1 VAL. KAINOS PASKAIČIAVIMAS, KAI DARBUOTOJAS TIESIOGIAI SU KLIENTU DIRBA 7 VAL./D.**

|  |
| --- |
| **Bendroji socialinės globos lėšų dalis** |
| Administruojančių darbuotojų DU 1147,5 Eur. |
| Išlaidos kt. prekėms, reikalingoms administravimui 30 Eur. |
| Transporto išlaidų dalis, nesusijusi su globos teikimu 50 Eur/mėn. |
| Kitos išlaidos (ryšiai (60 Eur), spaudiniai (10 Eur), apsaugos priemonės ir kita (250 Eur)) 320 Eur/mėn. |
| Iš viso – 1547,5 Eur/mėn. |
| **Kintamoji socialinės globos lėšų dalis** |
| Darbuotojų DU su Sodra 8722 Eur/mėn. |
| Socialinis darbuotojas (0,5 etato) 3,77 BD+5 (kintamoji dalis)+1,45 (SODRA) 727 Eur. |
| Socialinio darbuotojo padėjėjas (6,5 etato) 41,47 BD+5 (kintamoji dalis)+1,45  (SODRA) 7995 Eur. |
| Darbuotojų kvalifikacijos kėlimo išlaidos 41 Eur/mėn. (7 darbuotojai x 70 Eur (16 val.) = 490 Eur : 12 mėn.) |
| Transporto išlaidų dalis, susijusi su globos teikimu 200 Eur/mėn. |
| Iš viso – 8963 Eur/mėn. |
| **1 valandos kaina: 10510,5 Eur 6,5 et. 147 val. 11 Eur/val.** |

**AIŠKINAMOJO RAŠTO PRIEDAS Nr. 3**

**DIENOS SOCIALINĖS GLOBOS INSTITUCIJOJE**

**1 DIENOS KAINOS PASKAIČIAVIMAS, KAI CENTRĄ KASDIEN LANKO 19 ASMENŲ**

|  |
| --- |
| **Bendroji socialinės globos lėšų dalis** |
| Administruojančių darbuotojų DU 1790,5 Eur. |
| Administruojančių darbuotojų kvalifikacijos kėlimo išlaidos 17,5 Eur/mėn. (3 darbuotojų x 70  Eur (16 val.) 210 Eur 12 mėn. 17,5 Eur). |
| Kitos išlaidos (šildymas (700 Eur), elektra (500 Eur), vandentiekis (80 Eur), ryšiai (80 Eur),  spaudiniai (100 Eur), apsaugos priemonės (250 Eur), švaros priemonės (99 Eur), transporto  išlaidos (100 Eur)) 1909 Eur/mėn. |
| Iš viso – 3717 Eur/mėn. |
| **Kintamoji socialinės globos lėšų dalis** |
| Darbuotojų DU su Sodra 20264 Eur/mėn. |
| Skyriaus vedėjas (1 etatas) 9,62 BD +5 (kintamoji dalis)+1,45 (SODRA) 1855 Eur. |
| Socialinis darbuotojas (2 etatai) 16,2 BD+5 (kintamoji dalis)+1,45 (SODRA) 3124 Eur. |
| Socialinio darbuotojo padėjėjas (10 etatų) 62,84 BD+5 (kintamoji dalis)+1,45  (SODRA) 12116 Eur. |
| Slaugytojo padėjėjas (3 etatai) 16,44+5 (kintamoji dalis)+1,45 (SODRA) 3169 Eur. |
| Darbuotojų kvalifikacijos kėlimo išlaidos 93 Eur/mėn. (16 darbuotojų x 70 Eur (16 val.) 1120  Eur 12 mėn. 93 Eur) |
| Maitinimo išlaidos 8 Eur/1 asm./1 d. x19 asm.x21d. 3192 Eur/mėn. |
| Transporto išlaidų dalis, susijusi su globos teikimu 443 km (po Ukmergę, Želva, Samantonys,  Jakutiškiai, Dainava, Taujėnai) x 21 d. x 0,2 Eur 1861 Eur/mėn. |
| Iš viso – 25410 Eur/mėn. |
| **1 dienos kaina: 29127 : 21 d. : 19 asm. 73 Eur/d.** |
| **Dienos socialinės globos kaina institucijoje be maitinimo 73 Eur/d. – 8 Eur/1asm./1d. (maitinimo išlaidos) = 65 Eur/d.** |

**AIŠKINAMOJO RAŠTO PRIEDAS Nr. 4**

**LAIKINO APNAKVINDINIMO, APGYVENDINIMO NAKVYNĖS NAMUOSE 1 PAROS KAINOS PASKAIČIAVIMAS**

**(20 VIETŲ)**

|  |
| --- |
| **Darbuotojų DU su Sodra 6301 Eur/mėn.**  Socialinis darbuotojas 7,54 BD+5⁒ (kintamoji dalis)+1,45⁒ (SODRA)₌1454 Eur.  Socialinio darbuotojo padėjėjas (4 etatai) 25,14 BD+ 5⁒ (kintamoji dalis)+1,45⁒ (SODRA)₌4847 Eur. |
| Darbuotojų kvalifikacijos kėlimo išlaidos 29 Eur/mėn. (5 darbuotojai x 70 Eur (16 val.) = 350 Eur : 12 mėn.) |
| Ryšių išlaidos 60 Eur/mėn. |
| Kanceliarinės prekės 40 Eur/mėn. |
| Apsaugos ir švarinimo priemonės (medicininės kaukės, pirštinės, dezinfekcinis skystis, muilas, valikliai ir kt.) 200 Eur/mėn. |
| Remonto darbai 90 Eur/mėn. |
| Iš viso – 6720Eur/mėn. |
| **1 paros kaina:**  **6720 Eur ꓽ 20 klientų ꓽ 21 d. ₌ 16 Eur/para** |